L 53/10 Den Europæiske Unions Tidende 4.3.2010 AFGØRELSER KOMMISSIONENS AFGØRELSE af 1. marts 2010 om ændring af beslutning 2006/473/EF for så vidt angår anerkendelse af det australske fastland som værende frit for Xanthomonas campestris (alle stammer, der er patogene for Citrus) (meddelt under nummer K(2010) 1063) (2010/134/EU) EUROPA-KOMMISSIONEN HAR — under henvisning til traktaten om Den Europæiske Unions funktionsmåde, under henvisning til Rådets direktiv 2000/29/EF af 8. maj 2000 om foranstaltninger mod indslæbning i Fællesskabet af skade- gørere på planter eller planteprodukter og mod deres spredning inden for Fællesskabet (!), særlig bilag IV, del A, kapitel I, punkt 16.2, og ud fra følgende betragtninger: (1) Ved Kommissionens beslutning 2006/473/EF af 5. juli 2006 om anerkendelse af visse tredjelande og visse regioner i tredjelande som værende fri for Xanthomonas campestris (alle stammer, der er patogene for Citrus), Cercospora angolensis Carv. & Mendes eller Guignardia citri- carpa Kiely (alle stammer, der er patogene for Citrus) (?) blev New South Wales, South Australia og Victoria i Australien anerkendt som værende frie for Xanthomonas campestris (alle stammer, der er patogene for Citrus). (2) — Australien har forelagt udførlige tekniske oplysninger baseret på resultaterne af sygdomskontrol, udryddel- sesprogrammer og flerårige offentlige undersøgelser, som viser, at det lykkedes at udrydde et udbrud af Xant- homonas campestris i Queensland, og at Northern Territory og Western Australia er frie for Xanthomonas campestris. Alle citrusfrugtproducerende områder på det australske fastland bør derfor anerkendes som værende frie for den pågældende skadegører. ()) EFT L 169 af 10.7.2000, s. 1. (?) EUT L 187 af 8.7.2006, s. 35. (3) — Beslutning 2006/473/EF bør derfor ændres i overens- stemmelse hermed. (4) — Foranstaltningerne i denne afgørelse er i overensstem- melse med udtalelse fra Den Stående Komité for Plantesundhed — VEDTAGET DENNE AFGØRELSE: Artikel 1 Artikel 1, stk. 2, litra a), i beslutning 2006/473/EF affattes således: »å) Australien: New South Wales, Northern Territory, Queensland, South  Australia, Victoria og Western Australia«. Artikel 2 Denne afgørelse er rettet til medlemsstaterne. Udfærdiget i Bruxelles, den 1. marts 2010. På Kommissionens vegne John DALLI Medlem af Kommissionen